stanford-oval/wikipedia huggingface dataset:
S-luokka (hävittäjä, 1916)

| S-luokka |
| --- | --- |
 Luokkaan kuulunut HMS Tara

Tekniset tiedot
Uppouma:  1 075 t
Pituus:  84 m (kokonaispituus)
Leveys:  8,15 m
Syväys:  3,30 m
Koneteho:  27 000 hv
Nopeus:  36 solmua
Miehistöä:  90
Aseistus
Meritorjunta:  3 x QF 4" Mk IV -tykkiä P Mk IX -asennuksina 4 x 21" (533 mm) torpedoputkea
Ilmatorjunta:  1 x QF 2 naulan Mk II -ilmatorjuntatykki 4 x .303" Lewis-konekivääriä
S-luokka oli Britannian kuninkaallisen laivaston hävittäjäluokka, johon kuului kaikkiaan 67 alusta vuodesta 1917 valmistettua alusta. Alus pohjautui Amiraliteetin R-luokkaan ja luokan alusten nimet alkavat joko S:llä tai T:llä.
Luokkaan kuului kolme alaluokkaa, joista suurin oli 55 aluksen muodostama Amiraliteetin S-luokka, joka valmistui toukokuussa ja kesäkuussa 1917 tehtyinä tilauksina. Lisäksi tilauksiin sisältyi kaksi peruutettua alusta. Muut alaluokat olivat Yarrowin valmistamat seitsemän alusta sekä Thornycroftin valmistamat viisi alusta. Pääosa luokan aluksista toimitettiin ensimmäisen maailmansodan sotatoimien päättymisen jälkeen, mutta siitä huolimatta ainoastaan yksitoista luokan aluksista palveli edelleen toisessa maailmansodassa loppujen tultua romutetuiksi 1930-luvulla.
Kaikissa luokkaan kuuluneissa aluksissa oli kaksi savuhormia, pitkä etukansi sekä korkea komentosilta, joka tavallisuudesta poiketen oli sijoitettu alusten kannen takaosaan.
Alukset > Thornycroft

John I. Thornycroft and Companyltä tilattiin viisi S-luokkaan kuuluvaa alusta, joista ensimmäiset kaksi tilattiin huhtikuussa 1917 ja loput kolme kesäkuussa. Alukset perustuivat telakan omiin suunnitelmiin ja ne olivat hieman suurempia kuin Amiraliteetin valmistuttamat alukset. Niiden voimanlähde tuotti 29 000 hevosvoimaa.
| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| HMS Speedy | John I. Thornycroft and Company, Woolston | toukokuu 1917 | 1. kesäkuuta 1918 | elokuu 1918 | uponnut törmättyään kauppalaivaan 24. syyskuuta 1922 |
| HMS Tobago | Thornycroft | heinäkuu 1917 | 5. heinäkuuta 1918 | lokakuu 1918 | osunut miinaan 12. marraskuuta 1920 myyty romutettavaksi 9. helmikuuta 1922 |
| HMS Torbay | Thornycroft | marraskuu 1917 | 6. maaliskuuta 1918 | heinäkuu 1919 | Kanadan laivastolle maaliskuussa 1928 nimellä HMCS Champlain romutettu 1937 |
| HMS Toreador | Thornycroft | marraskuu 1917 | 7. joulukuuta 1918 | huhtikuu 1919 | Kanadan laivastolle maaliskuussa 1928 nimellä HMCS Vancouver romutettu 1937 |
| HMS Tourmaline | Thornycroft | tammikuu 1918 | 14. huhtikuuta 1919 | 1919 | myyty romutettavaksi 28. marraskuuta 1931 |
Alukset > Yarrow

Yarrowin valmistamat alukset olivat hieman pienempiä kuin Amiraliteetin suunnittelemat alukset ja niiden voimanlähteenä olivat ainoastaan 23 000 hevosvoiman koneet. Kaikki alukset tilattiin huhtikuussa 1917. HMS Torch ja HMS Tomahawk korvasivat Yarrowilta joulukuussa 1917 tilatut Amiraliteetin W-luokan alukset HMS Wayfarerin ja HMS Woodpeckerin, joiden tilaukset peruutettiin.
| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| HMS Torch | Yarrow and Company, Scotstoun | huhtikuu 1917 | 16. maaliskuuta 1918 | toukokuu 1918 | myyty romutettavaksi 19. marraskuuta 1929 |
| HMS Tomahawk | Yarrow | huhtikuu 1917 | 16. toukokuuta 1918 | heinäkuu 1918 | myyty romutettavaksi 26. kesäkuuta 1928 |
| HMS Tryphon | Yarrow | huhtikuu 1917 | 22. kesäkuuta 1918 | syyskuu 1918 | myyty romutettavaksi 27. syyskuuta 1920 |
| HMS Tumult | Yarrow | kesäkuu 1917 | 17. syyskuuta 1918 | joulukuu 1918 | myyty romutettavaksi 3. lokakuuta 1928 |
| HMS Turquoise | Yarrow | kesäkuu 1917 | 9. marraskuuta 1918 | maaliskuu 1919 | myyty romutettavaksi tammikuu 1932 |
| HMS Tuscan | Yarrow | kesäkuu 1917 | 1. maaliskuuta 1919 | kesäkuu 1919 | myyty romutettavaksi 25. elokuuta 1932 |
| HMS Tyrian | Yarrow | kesäkuu 1917 | 2. heinäkuuta 1919 | 1919 | myyty romutettavaksi helmikuu 1930 |
Australian laivasto

Viisi luokan alusta luovutettiin kesäkuussa 1919 Australian kuninkaalliselle laivastolle, joka otti luovutetut alukset palvelukseen 27. tammikuuta 1920. Ne olivat pääosan urastaan reservissä. Alukset palautettiin Kuninkaalliselle laivastolle 1931 vaihdossa V- ja W-luokkien aluksiin. Palautetut alukset romutettiin 1937.
Kanadan laivasto

Kaksi Thornycroftin valmistamaa alusta siirrettiin maaliskuussa 1928 Kanadan laivastolle. Alukset romutettiin 1937.
Rémy Belvaux

Rémy Belvaux (10. marraskuuta 1966 – 4. syyskuuta 2006) oli belgialainen elokuvaohjaaja ja näyttelijä. Hän oli vuonna 1993 ehdolla European Film Awardsin saajaksi.
Belvaux syntyi Namurissa. Hänet tunnetaan ainoaksi jääneestä kokopitkästä elokuvastaan Man Bites Dog – ammatti: tappaja (C’est arrivé près de chez vous) vuodelta 1992. Se syntyi yhteistyössä André Bonzelin, Benoît Poelvoorden ja Vincent Tavierin kanssa. Käsikirjoittamisen, ohjauksen ja tuottamisen lisäksi Belvaux myös näytteli elokuvassa. Pääosaa heistä esitti Poelvoorde.
Man Bites Dogin jälkeen Belvaux teki pieniä näyttelijäntöitä ja ohjasi mainoksia. Vuonna 1998 Belvaux oli mukana kakuttamassa Bill Gatesia. Myös hänen veljensä Lucas Belvaux on näyttelijä ja ohjaaja.
Belvaux kuoli marraskuussa 2006 Orry-la-Villen kylässä Pohjois-Ranskassa. Hän oli kuollessaan 39-vuotias.
Aiheesta muualla

Rémy Belvaux Internet Movie Databasessa. (englanniksi)
Robin Hoodin lentoasema Doncaster Sheffield

Robin Hoodin lentoasema Doncaster Sheffield (engl. Robin Hood Airport Doncaster Sheffield) on kansainvälinen lentoasema, joka sijaitsee Etelä-Yorkshiren kreivikunnassa
Englannissa, 5,6 kilometriä Doncasteristä kaakkoon.
Lentoyhtiötä

BH Air
Flybe
Ryanair
Thomas Cook Airlines
Thomson Airways
Wizz Air
Robin Hoodin nuolet

| Robin Hoodin nuolet> Стрелы Робин Гуда   Strely Robin Guda |
| --- | --- |

Ohjaaja:  Sergei Tarasov
Käsikirjoittaja:   Sergei Tarasov  Kirill Rapoport 
Säveltäjä:  Raimond Paulis
Kuvaaja:  Davis Simanis
Pääosat:   Boris Hmelnitski  Vija Artmane 
Valmistustiedot
Valmistusmaa:  Neuvostoliitto
Tuotantoyhtiö:  Rigas kinostudija
Levittäjä:  Riga Film Studio (käännä suomeksi)
Ensi-ilta:  1976
Kesto:  78 minuuttia
Alkuperäiskieli:  venäjä
Aiheesta muualla
IMDb 
Elonet
AllMovie
Infobox OKNimi-testi OK: 
Robin Hoodin nuolet (ven. Стрелы Робин Гуда, Strely Robin Guda) on Sergei Tarasovin ohjaama neuvostoliittolainen nuortenelokuva vuodelta 1976. Ohjaaja on kirjoittanut sen käsikirjoituksen yhdessä Kirill Rapoportin kanssa. Elokuva on kuvattu Riian studioilla, ja siinä näyttelee monia latvialaisia näyttelijöitä. Robin Hoodia esittää Boris Hmelnitski.
Vastaanotto

Helsingin Sanomissa Mauri Taviola antoi elokuvan tv-esityksen alla sille murska-arvion: ”Elokuva kokonaisuudessaan on toivoton puppu ja varmasti heikointa, mitä tällä kaudella pitkän elokuvan nimissä tarjoillaan.” Hän ihmettelee myös, miksi Mainos-TV esittää nuorille tarkoitetun elokuvan myöhäisillassa, ja arvelee sen johtuvan monista väkivaltaisista kohtauksissa tässä lähes juonettomassa ja kuvanlaadultaankin suttuisessa ja epätarkassa tuotannossa.
Scott Soames

Scott Soames (s. 1946) on yhdysvaltalainen filosofi, joka toimii filosofian professorina Etelä-Kalifornian yliopistossa. Hän on erikoistunut kielifilosofiaan ja analyyttisen filosofian historiaan.
Soames opiskeli kielitiedettä ja filosofiaa Stanfordin yliopistossa ja Massachusetts Institute of Technologyssä (MIT). Hän väitteli tohtoriksi MIT:stä vuonna 1976. Soames on aiemmin opettanut Yalen (1976-1980) ja Princetonin yliopistossa (1980-2004). Hän siirtyi Etelä-Kalifornian yliopistoon vuonna 2004.
Soames on kirjoittanut teoksia ja artikkeleita ennen kaikkea totuuteen, viittaamiseen ja merkitykseen liittyvistä kysymyksistä. Soames tunnetaan Saul Kripken anti-deskriptivistisen kielifilosofisen ohjelman puolustajana ja laajentajana sekä kaksiulotteisten semantiikkojen kriitikkona.
Julkaisuja > Teoksia

Propositions and Attitudes.  (Toimitettu yhdessä Nathan Salmonin kanssa)  Oxford University Press, 1989.
Understanding Truth.  Oxford University Press, 1999.
Beyond Rigidity: The Unfinished Semantic Agenda of 'Naming and Necessity'.  Oxford University Press, 2002.
Philosophical Analysis in the Twentieth Century, Volumes 1 and 2.  Princeton University Press, 2003.
Reference and Description: The Case against Two-Dimensionalism.  Princeton University Press, 2005.
Julkaisuja > Artikkeleita

Tacit Knowledge. (Yhdessä Christina Gravesin, Jerrold J. Katzin, Yuji Nishiyaman, Robert Steckerin ja Peter Toveyn kanssa) The Journal of Philosophy, 1973, 70. vsk, nro 11, s. 318-330.
Generality, Truth Functions, and Expressive Capacity in the Tractatus. The Philosophical Review, 1983, 92. vsk, nro 4, s. 573-589.
What is a Theory of Truth. The Journal of Philosophy, 1984, 81. vsk, nro 8, s. 411-429.
Semantics and Semantic Competence. Philosophical Perspectives, 1989, 3. vsk, s. 575-596.
Attitudes and Anaphora. Philosophical Perspectives, 1994, 8. vsk, s. 251-272.
The Truth about Deflationism. Philosophical Issues, 1997, 8. vsk, s. 1-44.
The Modal Argument: Wide Scope and Rigidified Descriptions. Noûs, 1998, 32. vsk, nro 1, s. 1-22.
Facts, Truth Conditions, and the Skeptical Solution to the Rule-Following Paradox. Noûs, 1998, 32. vsk, s. 313-348.
Aiheesta muualla

Scott Soames (Arkistoitu – Internet Archive), USC (englanniksi)
Scott Soames (Arkistoitu – Internet Archive), Princeton (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Scott Soames
Käännös suomeksi
SID

SID voi tarkoittaa seuraavia asioita:
Studio into development, SiD, http://www.isid.in (Arkistoitu – Internet Archive)
Service Innovation and Design, http://servicedesign.laurea.fi/ (Arkistoitu – Internet Archive)
Servizio informazioni difesa. Italian sotilaallinen tiedustelupalvelu vuosina 1966-1977.
Sound Interface Device MOS 6581
Sähköinen identiteetti
Saab Information Display, Saabin malleissa NG900 (1994–1998), 9-3 ja 9-5 käytetty infopaneeli, jossa näkyvät mm. ajotietokoneen tiedot, SIDistä on myöhemmissä malleissa kehittyneemmät ja monipuolisemmat versiot SID2 ja SID3.
SID, japanilainen yhtye
Standard Issue Death, suomalainen yhtye.
Sid, sukunimenä:
Maria Sid (s. 1968), suomalainen näyttelijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”SID”, voi hakea sivunnimihaulla, laajalla sivunnimihaulla tai tekstihaulla.
SI-perusyksiköt

SI-yksiköiden keskinäiset suhteet ja yksikköön liittyvä lisäsuure.
Kansainvälinen yksikköjärjestelmä määrittelee seitsemän SI-perusyksikköä.
Kaikki muut fysikaaliset yksiköt voidaan johtaa näistä perusyksiköistä, joten ne tunnetaan johdannaisyksikköinä. SI-etuliitteitä tulee käyttää pitkiä numeroita käytettäessä.
Pituus
Yksikkö: metri (m)
Massa
Yksikkö: kilogramma (kg)
Aika
Yksikkö: sekunti (s)
Sähkövirta
Yksikkö: ampeeri (A)
Lämpötila
Yksikkö: kelvin (K)
Ainemäärä
Yksikkö: mooli (mol)
Valovoima
Yksikkö: kandela (cd)
Salvatore Lima

Salvo Lima
Salvatore ”Salvo” Lima (23. tammikuuta 1928 – 12. maaliskuuta 1992) oli italialainen kristillisdemokraattinen poliitikko. Hän toimi Italian parlamentin jäsenenä, Palermon pormestarina ja Euroopan parlamentin jäsenenä. Limaa syytettiin yhteyksistä mafiaan, ja hänen nimensä olikin runsaasti esillä parlamentin raportissa mafian poliittisista yhteyksistä. Lopulta mafia murhasi Liman Sisiliassa.
Science on a Sphere

SOS NOAAn tutkimuslaboratoriossa.
Science on a Sphere (SOS, suom. tiedettä pallolla) on pallonmuotoinen projektiosysteemi, jonka on kehittänyt Yhdysvaltain liittovaltion sää- ja valtamerentutkimusorganisaatio. Sillä voidaan näyttää korkeatasoista videota pallolla litteän näytön sijasta. Tarkoituksena on esittää paremmin maailmanlaajuisia ilmiöitä. Animoiduilla kuvilla voidaan esittää erilaisia ympäristön prosesseja, esimerkiksi myrskyjä, ilmastonmuutosta ja meren lämpötiloja. SOS-systeemi on tällä hetkellä 50 paikassa ympäri maailman.
Sijainnit

Science on a Sphere on asennettu useisiin tiedekeskuksiin, yliopistoihin, eläintarhoihin, akvaarioihin ja NASAn vierailukeskuksiin eri puolilla Yhdysvaltoja. Se on asennettu myös tiedekeskuksiin Taiwanissa, Etelä-Koreassa, Ranskassa ja Suomessa. Uusia paikkoja lisätään koko ajan.
Joitakin paikkoja, joista Science on a Sphere löytyy:
James Madisonin yliopisto, Harrisonburg, Virginia (marraskuu 2006)
John C. Stennis Space Center, Mississippi (maaliskuu 2009)
Cité des sciences et de l’industrie, Pariisi (kesäkuu 2009)
Tiedekeskus Heureka, Vantaa (elokuu 2009)
Historiaa

SOSin keksi Alexander E. MacDonald, joka on NOAAn tutkimuslaboratorion johtaja. Hän sai idean vuonna 1995, jolloin tehtiin toisia tiedon visualisoinnin projekteja NOAAn sääennustelaboratoriossa. Ensimmäinen Science on a Spheren prototyyppi rakennettiin samana vuonna. SOS sai patentin vuonna 2005.
Toiminta

Pallo on halkaisijaltaan 68 tuumaa, eli noin 1,7 metriä. Se kiinnitetään siten, ettei se pääse liikkumaan. Muuten kuva olisi epätarkka. Varsinaisena tekniikkana käytetään sitä, mitä on saatavilla markkinoilla. Uusimmassa järjestelmässä on käytössä Ubuntu-Linux ja Wiin kaukosäädin.
SOSille tarkoitetut ohjelmat on jaettu seuraaviin pääluokkiin: maa, meri, ilmakehä, tähtitiede, mallit ja simulaatiot. Lisäksi on tarjolla extroja, joissa on mukana kertojan ääni. On olemassa yli 250 ohjelmaa, joita voi näyttää pallolla. Niihin sisältyy mm. satelliittikuvia, Mars, reaaliaikaiset maanjäristykset, merten happanemisen malli ja monia muita. Tiedot tulevat eri organisaatioilta, joihin lukeutuvat esim. NOAA, NASA, NREL sekä eri yliopistot ja tiedekeskukset.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivu (englanniksi)
GCN: NOAA’s Science on a Sphere adds a new dimension to data displays (Arkistoitu – Internet Archive) (englanniksi)
Salvatore Ligorio

Salvatore Ligorio (s. 13. lokakuuta 1948 Grottaglie) on italialainen roomalaiskatolinen arkkipiispa. Hänet vihittiin papiksi 13. heinäkuuta 1972 ja nimitettiin Tricaricon hiippakunnan johtoon 19. joulukuuta 1997. Piispaksi vihkiminen seurasi 11. helmikuuta 1998. Pääkonsekraattorina toimi Benigno Luigi Papa, jota avustivat Ennio Appignanesi ja Guglielmo Motolese.
20. maaliskuuta 2004 Ligorio sai nimityksen Matera-Irsinan arkkipiispaksi, jonka virkaan hänet asetettiin 24. huhtikuuta.
Ruteeni

| Ruteeni |
| --- | --- |

Oma nimi:  русин (rusyn), русиньский язык (rusinski jazyk), русиньска бесїда (rusinska besjida)
Tiedot
Alue:   Taka-Karpatia (Ukraina)  itäinen Slovakia  eteläinen Puola   Unkari,   Vojvodina (Serbia)
Virallinen kieli:   Slovakia  Vojvodina
Puhujia:  arviolta miljoona
Sija:  ei 100 suurimman joukossa
Kirjaimisto:  kyrillinen
Kielitieteellinen luokitus
Kielikunta:  indoeurooppalaiset kielet
Kieliryhmä:  baltoslaavilaiset kielet – slaavilaiset kielet – itäslaavilaiset kielet
Kielikoodit
ISO 639-1:  ry
ISO 639-2:  sla
ISO 639-3:  rue
 Ohje 
Ruteeni on itäslaavilainen kieli kuten ukraina, valkovenäjä ja venäjä. Kieltä pidetään uhanalaisena.
Kolmikielinen tienviitta Vojvodinassa
Ruteenia puhutaan Ukrainassa Taka-Karpatian alueella, Slovakian itäosissa, Etelä-Puolassa (jossa sitä kutsutaan myös nimellä łemkowski (lemko) kielelle ominaisen sanan lem (лєм, ’vain’) vuoksi) ja Unkarissa. Serbian Vojvodinan autonomisen alueen pannonianruteenia pidetään monissa yhteyksissä ruteenin kielen murteena, mutta osa kielitieteilijöistä pitää sitä erillisenä, länsislaavilaisena kielenä. Ukrainassa ruteenia pidetään yleisesti ukrainan murteena, koska se on lähellä ukrainan hutsulin murretta. Suurin osa ruteenin puhujista kuitenkin itse pitää kieltään ukrainasta erillisenä.[lähde? ]
Kielen standardoinnin suurimpana ongelmana on puhujien jakautuminen neljään maahan. Jokaisessa maassa on toisistaan poikkeava oikeinkirjoitus (kyrillisin kirjaimin) ja kielioppistandardi, jotka perustuvat ruteenin eri murteisiin.
Ruteenin puhujien määrää on vaikea tarkasti määrittää, mutta se on arvioitu miljoonaksi. Ethnologue.com antaa puhujien määräksi Ukrainassa 560 000 (vuonna 2000) ja Slovakiassa 55 500 (2013).
Ensimmäinen maa, joka tunnusti virallisesti ruteenin kielen, tarkemmin ottaen pannonianruteenin, oli silloinen Jugoslavia. Vuonna 1995 ruteeni tunnustettiin vähemmistökieleksi Slovakiassa. Siellä ruteeni on virallisen kielen asemassa niissä kunnissa, joissa yli 20 % asukkaista puhuu sitä. Myös Vojvodinassa kielellä on virallinen asema.
Yhdysvalloissa on ilmestynyt ruteeninkielisiä lehtiä, Ameryka ja Amerikanskyi Russky Vjestnik. Ensimmäinen ruteeninkielinen romaani on Yhdysvalloissa asuneen pastorin Emil Kubekin Marko Šoltys.
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i | ɨ | u |
| Lähes suppea | ɪ |  |  |
| Puolisuppea | e |  | ɤ | o |
| Avoin |  | a |  |
Lähde:
Fonologia > Konsonantit

|  | Labiaali | Dentaali | Postalveolaari | Velaari | Glottaali |
| --- | --- | --- | --- | --- | --- |
| Nasaali | m | n |  |  |  |
| Klusiili | p | b | t | d |  | k | g |  |
| Affrikaatta |  | ts | dz | ʧ | ʤ |  |  |
| Frikatiivi | f | v | s | z | ʃ | ʒ | x | ɦ |
| Tremulantti |  | r |  |  |  |
| Lateraali |  | l |  |  |  |
| Approksimantti |  |  | j |  |  |
Lähde:
Sanasto

Lukusanat 1–10 ruteeniksi:
| 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- |
| єден | два | три | чотыри | пят | шість | сïм | вусям | дивять | дисять |
| /jeden/ | /dva/ | /tri/ | /čotyry/ | /pjat/ | /šist'/ | /sim/ | /vusim/ | /dyvjat'/ | /dysjat'/ |
Aiheesta muualla

Kuvia tai muita tiedostoja aiheesta Ruteeni Wikimedia Commonsissa
World Academy of Rusyn Culture
Slaavilaiset kielet
bosnia
bulgaria
interslaavi
kantaslaavi
kašubi
kirkkoslaavi
kroatia
makedonia
molisenkroatia
montenegro
muinaiskirkkoslaavi
polabi
puola
ruteeni
serbia
serbokroatia
sleesia
slovakki
sloveeni
slovintsi
sorbi
tšekki
ukraina
valkovenäjä
venäjä
Salvatore Joseph Cordileone

Salvatore Joseph Cordileone (s. 5. kesäkuuta 1956 San Diego, Kalifornia) on yhdysvaltalainen roomalaiskatolinen piispa.
Hänet vihittiin papiksi San Diegon hiippakuntaan 9. heinäkuuta 1982 ja nimitettiin sen vihkipiispaksi sekä Natchesiumin titulaaripiispaksi 5. heinäkuuta 2002. Piispaksi vihkiminen seurasi 21. elokuuta. Pääkonsekraattorina toimi Robert Henry Brom, jota avustivat Raymond Leo Burke ja Gilbert Espinosa Chávez.
Cordileone sai 23. maaliskuuta 2009 Oaklandin piispaksi, jonka virkaan hänet asetettiin 5. toukokuuta.
Sarah Drew

| Sarah Drew |
| --- | --- |
 Sarah Drew vuonna 2012.
Henkilötiedot
Syntynyt: 1. lokakuuta 1980 (ikä 44) Stony Brook, New York, Yhdysvallat
Ammatti:  näyttelijä
Puoliso:  Peter Lanfer (2002–)
Näyttelijä
Aktiivisena:  1997–
Merkittävät roolit:  Hannah Rogers (Everwood) April Kepner (Greyn anatomia)
Aiheesta muualla
IMDb 
Sarah Drew (s. 1. lokakuuta 1980 Stony Brook, New York, Yhdysvallat) on yhdysvaltalainen näyttelijä. Hän on tullut tunnetuksi näyteltyään televisiosarjoissa Everwood vuosina 2004–2006 ja Greyn anatomia vuodesta 2009 lähtien.
Yksityiselämä

Drew syntyi ja varttui Stony Brookissa, New Yorkissa. Hänen äitinsä oli tieteenopettaja ja isänsä pastori. Hänen pikkuserkkunsa on näyttelijä Benjamin McKenzie. Drew aloitti näyttelemisen koulunäytelmissä ja kesäteatterissa.
Vuonna 2002 Drew valmistui Virginian yliopistosta. Hän on naimisissa yliopistoluennoija Peter Lanferin kanssa ja heillä on vuonna 2012 syntynyt poika ja 2014 syntynyt tytär. Perhe asuu Los Angelesissa.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2003 | Radio | Radio | Mary Helen |
| 2005 | The Baxter | The Baxter | Serena |
| 2007 | American Pastime | American Pastime | Katie Burrell |
| 2008 | Wieners | Wieners | Karen |
| 2010 | Tug | Tug | Ariel |
| 2014 | Mom’s Night Out | Mom’s Night Out | Allyson |
| 2018 | Indivisible | Indivisible | Heather Turner |
| Televisiosarjat> Vuosi | Televisiosarjat> Suomenkielinen nimi | Televisiosarjat> Alkuperäinen nimi | Televisiosarjat> Rooli | Televisiosarjat> Jakso(t) |
| --- | --- | --- | --- | --- |
| 1997–2001 | Daria | Daria | Stacy Rowe (ääni) | 29 jaksoa |
| 2004 | Wonderfalls | Wonderfalls | Bianca Knowles | ”Karma Chameleon” |
| 2004–2006 | Everwood | Everwood | Hannah Rogers | 38 jaksoa |
| 2006 | Todistettavasti syyllinen | Cold Case | Jennifer ”Jenny” Hawkins v. 1958 | ”Static” |
| 2007 | Kova laki: Erikoisyksikkö | Law & Order: Special Victims Unit | Becca Rice | ”Responsible” |
| 2008 | Näkijä | Medium | Suzie Keener | ”Wicked Game”, osat 1 ja 2 |
| 2008 | Rahaa ja rakkautta | Privileged | Caryn Green | ”All About Insecurities” |
| 2008, 2009 | Rakkauden anatomia | Private Practice | Judy | ”Know When to Fold” ”Nothing to Fear” |
| 2008–2009 | Mad Men | Mad Men | Kitty Romano |  4 jaksoa ”For Those Who Think Young” ”Flight 1” ”The Gold Violin” ”The Arrangements”  |
| 2009 | Castle | Castle | Chloe Richardson | ”Nanny McDead” |
| 2009 | Num3rot | Numb3rs | Piper St. John | ”Angels and Devils” |
| 2009 | Aina vaarassa | In Plain Sight | Rachel Rosenzweig | ”Aguna Matatala” |
| 2009 | Glee | Glee | Suzy Pepper | ”Ballad” |
| 2009–2018 2021–2022 | Greyn anatomia | Grey’s Anatomy | tohtori April Kepner | 194 jaksoa |
| 2010 | Supernatural | Supernatural | Nora / Demoni | ”Swap Meat” |
| 2010 | Miami Medical | Miami Medical | Emily | ”What Lies Beneath” |
| 2021 | Cruel Summer | Cruel Summer | Cindy Turner | 6 jaksoa |
Aiheesta muualla

Sarah Drew Internet Movie Databasessa. (englanniksi)
Sarah Drew TV.com-sivustolla (Arkistoitu – Internet Archive)
Saarinen (Multia)

| Saarinen |
| --- | --- |
Valtiot:  Suomi
Maakunnat:  Keski-Suomi
Kunnat:  Saarijärvi, Multia
Koordinaatit:  62°39′47″N, 24°35′03″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pussijoen valuma-alue (35.64)
Laskujoki:  oja Pitkäjärveen 
Järvinumero:  35.643.1.008
Mittaustietoja
Pinnankorkeus:  206,6 m  
Rantaviiva:  4,421 km  
Pinta-ala:  41,25 ha  
Saaria:  2 
 fiSaarinen 
Saarinen  on Keski-Suomessa Multialla ja Saarijärvellä Väätäiskylänn lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 41 hehtaaria ja se on 1,3 kilometriä pitkä ja 700 metriä leveä.Järvi on luodattu ja siitä on julkaistu syvyyskartat. Järvellä on kartan mukaan kaksi saarta. Sen rantaviivan pituus on 4,4 kilometriä..
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Pussijoen valuma-alueella (35.64), jonka Suolamminjoen valuma-alueeseen (35.643) se kuuluu.
Saarinen (Suonenjoki, Pörölänmäki)

| Saarinen |
| --- | --- |
Valtiot:  Suomi
Maakunnat:  Pohjois-Savo
Kunnat:  Suonenjoki
Koordinaatit:  62°31′02″N, 27°07′39″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pieksäjärven valuma-alue (14.79)
Laskujoki:  oja Haapajärveen 
Järvinumero:  14.792.1.002
Mittaustietoja
Pinnankorkeus:  102,7 m  
Pituus:  630 m  
Leveys:  380 m  
Rantaviiva:  2,306 km  
Pinta-ala:  9,502 ha  
Suurin syvyys:  4,3 m  
Saaria:  1 
 fiSaarinen 
Saarinen  on Pohjois-Savossa Suonenjoella  Pörölänmäen lähellä sijaitseva järvi.
Maantietoa

Järvi on 630 metriä pitkä, 380 metriä leveä, ja sen pinta-ala on 9,5 hehtaaria. Sillä on yksi saari, jonka pinta-ala on 1 hehtaaria.  Järvi on luodattu ja siitä on julkaistu syvyyskartat. Sen rantaviivan pituus on 2,3 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Pieksäjärven valuma-alueella (14.79), jonka Haapajoen alueeseen (14.792) se kuuluu. Järven vedenpinnan korkeus on 102,7 metriä mpy.